stanford-oval/wikipedia huggingface dataset:
Timo-Jaakko Virkkala

Timo-Jaakko Virkkala (20. lokakuuta 1943 Kaustinen – 18. marraskuuta 2015) oli suomalainen pikajuoksija. Hän edusti Kaustisen Pohjan-Veikkoja ja Kälviän Tarmoa.
Virkkala saavutti 100 metrillä SM-pronssia Oulussa 1964. 200 metrillä hän saavutti SM-hopeaa Turussa 1963, Oulussa 1964 ja Jyväskylässä 1965 sekä pronssia Varkaudessa 1968. Lisäksi hän oli samalla matkalla neljäs Porissa 1967, viides Tampereella 1966 ja kuudes Helsingissä 1969.
Hänen 100 metrin ennätyksensä on käsiajalla otettu 10,3, jonka hän juoksi Jalasjärvellä 9. elokuuta 1964. Sitä ei kuitenkaan hyväksytty Suomen ennätykseksi tuulimittarin puuttumisen takia. Hän oli juossut vuotta aiemmin, 30. kesäkuuta 1963, Pattijoella liian kovassa myötätuulessa sekunnin kymmenyksen nopeammankin ajan eli 10,2. Sähköisellä ajanotolla hänen paras aikansa on Seinäjoella 18. heinäkuuta 1975 juostu 11,00. 200 metrillä hänen ennätyksensä on Vaasassa 25. heinäkuuta 1964 juostu 21,5 ja 400 metrillä Poznańissa, Puolassa 26. syyskuuta 1964 juostu 48,0. Sekä 200 että 400 metrin ennätykset ovat käsiaikoja.
Urheilu-uransa jälkeen Timo-Jaakko Virkkala toimi opettajan tehtäviensä ohella ravitoimittajana Keskipohjanmaa-, Hevosurheilu- ja Kasino-lehtiin sekä toimi Kaustisen raviradalla haastattelijana. Hänen muistolähtönsä Timo-Jaakko Virkkala Memorial ajettiin ensimmäisen kerran sunnuntaina 23. toukokuuta 2021. Hänen toimittajana käyttämiään työvälineitä, esimerkiksi ensimmäinen tietokone ja kameroita, on nähtävillä Kaustisen raviradalla yleisölle avoimessa Timo-Jaakko Virkkalan arkistohuoneessa.
Teedra Moses

Teedra Moses (s. 17. joulukuuta 1976 New Orleans, Louisiana) on yhdysvaltalainen laulaja-lauluntekijä. Hän on tehnyt yhteistyötä muun muassa Mary J. Bligen ja Macy Grayn kanssa.
Yksityiselämä

Moses eli Lousianan New Orleansissa. Mosesin äiti on gospel-laulaja Shirley Moses. Myöhemmin hän muutti Kaliforniaan äitinsä kanssa perheen hajottua. Moses on kahden lapsen äiti.
Albumit

Complex Simplicity (2004)
The Lioness (2012)
Turkin ralli 2003

|  Turkin ralli 2003 |
| --- | --- |
 3. osakilpailu 14 osakilpailusta kaudella 2003. 


Palkintokoroke
Voittaja:   Carlos Sainz  Marc Martí  (Citroën)
Toinen:   Richard Burns  Robert Reid  (Peugeot)
Kolmas:   François Duval  Stéphane Prévot  (Ford)
Turkin ralli 2003 (virallisesti 4. Rally of Turkey 2003) oli Rallin MM-sarjan kauden 2003 kolmas osakilpailu, joka ajettiin 27. helmikuuta.−2. maaliskuuta. Kilpailun voitti Carlos Sainz.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Carlos Sainz |  Marc Martí | Citroën Xsara WRC | 4:32.14,1 |  | 10 |
| 2. |  Richard Burns |  Robert Reid | Peugeot 206 WRC | 4:33.02,0 | +47,9 | 8 |
| 3. |  François Duval |  Stéphane Prévot | Ford Focus RS WRC 02 | 4:34.00,6 | +1.46,5 | 6 |
| 4. |  Colin McRae |  Derek Ringer | Citroën Xsara WRC | 4:34.23,2 | +2.09,1 | 5 |
| 5. |  Gilles Panizzi |  Hervé Panizzi | Peugeot 206 WRC | 4:34.55,7 | +2.41,6 | 4 |
| 6. |  Markko Märtin |  Michael Park | Ford Focus RS WRC 02 | 4:35.39,0 | +3.24,9 | 3 |
| 7. |  Toni Gardemeister |  Paavo Lukander | Škoda Octavia WRC | 4:37.27,1 | +5.13,0 | 2 |
| 8. |  Tommi Mäkinen |  Kaj Lindström | Subaru Impreza WRC 2003 | 4:39.32,7 | +7.18,6 | 1 |
Lähde:
Toiminta

Wikisanakirjassa on tähän liittyvä sananselitys: .
Toiminta voi tarkoittaa ainakin seuraavia asioita:
yleistä tekemistä (katso Wikisanakirjasta)
toimintaelokuvaa
toimintakertomusta
toimintapeliä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toiminta”, voi hakea sivunnimihaulla, laajalla sivunnimihaulla tai tekstihaulla.
Turun diskonttolaitos

Turun diskonttolaitos (Diskontverket i Åbo) oli järjestyksessä kolmas suomalainen osakeyhtiö. Diskonttolaitosta voi pitää Suomen ensimmäisenä liikepankkina.
Diskonttolaitos sai toimiluvan ja säännöt vuonna 1805. Peruspääoma kerättiin osakeannilla. Anti onnistui yli odotusten. Osakkeita merkittiin 30 000, joista noin 7 000 meni suomalaisille ja loput ruotsalaisille osakkeenomistajille. Osakkeen merkintähinta oli 50 riikintaaleria hopeassa. Perustava yhtiökokous pidettiin Turussa 2.6.1806.
Pankki avasi ovensa 1.8.1806. Se toimi kauppias Jean Tjäderin konttorissa Turun Kirkkokadulla. Pankkitoiminta alkoi lupaavasti. Antolainaus ylitti miljoona riikintaaleria jo vuonna 1807.
Kauan ei pankki ehtinyt toimia, sillä Suomen sota syttyi 1808. Pankin omaisuus lähetettiin kiireesti Tukholmaan, missä yhtiökokous päätti pankin sulkemisesta. Selvittely sujui nopeasti, ja viimeinen yhtiökokous pidettiin 31.5.1812 Turussa.
Osakkeenomistajille jäi pankin toiminta-ajalta osakepääoman lisäksi 13 1/8 % osinko. Koska osakkeet oli maksettu hopearahassa ja osakepääoma palautettiin paperirahassa, osakkeenomistajat kärsivät todellisuudessa tappion.
Diskonttolaitos laski liikenteeseen assignaatteja, jotka olivat eräänlaisia setelin korvikkeita. Niitä tunnetaan kaksi kappaletta, arvoltaan 10 ja 50 riikintaalaria.
Umm Kulthum

Umm Kulthum
Umm Kulthum (arab. أم كلثوم‎, ’Umm Kulṯūm, monia siirtokirjoitusasuja: Oum Kalthoum, Oum Khalsoum, Um Kalsum, Oum Kalthum, Omm Kolsoum, Umm Kolthoum, Om Kolthom ym., oik. Fatima Ibrahim es-Sayyid el-Beltagi, arab. فاطمة إبراهيم السيد البلتاجي‎, Fāṭima ’Ibrāhīm as-Sayyid al-Baltājī; n. 4. toukokuuta 1904 – 3. helmikuuta 1975) oli egyptiläinen laulaja, lauluntekijä ja elokuvanäyttelijä. Hän lauloi arabiaksi. Kulthum oli erittäin suosittu kotimaassaan Egyptissä ja muissa arabimaissa.
Kulthumin perhe muutti 1922 Kairoon, jotta lahjakkaalle tytölle löytyisi parempia mahdollisuuksia. 1920-luvun lopulta lähtien hän oli Egyptin suosituin laulaja, ja vuodesta 1937 miltei kuolemaansa asti hän antoi joka kuukausi suoran radiokonsertin, joka tavoitti miljoonia kuulijoita. Legendanomaiseksi kasvanutta tunnettuutta lisäsi hänen laaja levytystuotantonsa. Kulthumin ohjelmisto ulottui klassisista ja uskonnollisista arabialaislauluista kansanomaisempiin ja viihteellisempiin numeroihin.
Elämä ja ura

Kulthum syntyi Tamay-al-Zahayrassa. Hänen syntymäpäivästään ei ole täyttä varmuutta. Kulthumin musikaalinen lahjakkuus tuli ilmi jo nuorella iällä. 23-vuotiaana hän muutti Kairoon, jossa tunnettu runoilija Ahmed Rami teki hänelle laulutekstejä ja tutustutti hänet ranskalaiseen kirjallisuuteen, jota itse oli opiskellut Pariisin Sorbonnessa. 1930-luvulla Kulthum lauloi Ramin tekstejä luutunsoittajan ja säveltäjä Mohamed el Kasabjin kanssa kokoonpanossa, johon Lähi-idän soittimien lisäksi kuului länsimaisia instrumentteja kuten sello ja kontrabasso. Kulthum teki ensimmäisen laajan kiertueensa vuonna 1932, jolloin hän esiintyi muun muassa Damaskoksessa, Bagdadissa, Beirutissa ja Tripolissa.
Terveysongelmat vaivasivat Kulthumia 1930-luvulla ja 1950-luvun alkupuolella. Vuonna 1955 hän kykeni jatkamaan uraansa ja aloitti yhteistyön säveltäjä Muhammad Abd al-Wahhabin kanssa, jonka kirjoittamien kymmenen laulun joukkoon kuului Kulthumin suosituin laulu ”Inta umri”.
Vuonna 1967 Kulthumilla todettiin munuaistulehdus, johon hän menehtyi helmikuussa 1975. Miljoonat ihmiset seurasivat Kairossa suuren suosikkinsa hautajaisia. Viimeisen konserttinsa Kulthum piti joulukuussa 1972, mitä seurasivat viimeiset levytyssessiot maaliskuussa 1973.
Aiheesta muualla

Kuvia tai muita tiedostoja aiheesta Umm Kulthum Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Om Khalsoum
Käännös suomeksi
Teresa & Maria

|  Teresa & Maria |
| --- | --- |

Kappaleen tiedot
Esittäjä(t):  Alyona Alyona & Jerry Heil
Levy-yhtiö:  ENKO
Kesto:  2:59
Tyylilaji:  folk, pop, hip hop
Julkaistu:  11. tammikuuta 2024
Säveltäjä(t):  Alona Savranenko Anton Tšilibi Ivan Klymenko Jana Šemajeva
Tuottaja(t):  Ivan Klymenko
Euroviisutiedot
Vuosi:  2024
Maa:  Ukraina
Kieli:  ukraina, englanti
Sijoitus:  3.
Pisteet:  453
Sijoitus semifinaalissa:  2.
Pisteet semifinaalissa:  173
Sanat:  sanoitus
Video:  videolinkki
Aikajärjestys
 ◄ ”Heart of Steel” (2023) 
Teresa & Maria (ukr. Тереза і Марія; johtaa nimensä äiti Teresasta ja neitsyt Mariasta) on ukrainalaisen laulajan Jerry Heilin ja rap-artisti Alyona Alyonan kappale, joka julkaistiin 11. tammikuuta 2024. Alyona Alyona ja Jerry Heil osallistuivat kappaleella Ukrainan vuoden 2024 euroviisukarsintaan Vidbiriin. He voittivat kilpailun ja siten edustivat kappaleella Ukrainaa vuoden 2024 Eurovision laulukilpailussa Malmössä. He sijoittuivat kilpailussa kolmanneksi saaden yhteensä 453 ääntä, joista 307 yleisöltä ja 146 raadeilta. Finaalin vedonlyöntitilastoissa kappale oli 6. sijalla.
Listasijoitukset

| Lista | Sija |
| --- | --- |
 Ukraina (TopHit): 1
 Liettua (AGATA): 23
Umlaut

Umlaut on kielitieteellinen termi, jolla tarkoitetaan erityisesti germaanisissa kielissä tapahtuvaa vokaalien muutosta takavokaaleista etuvokaaleiksi. Vokaalinmuunnos on erityisen tunnettu saksan kielessä, josta myös sen nimi (um = ’toisin’ eli muutos ilmaiseva etuliite; Laut = ’ääni’) tulee. Saksassa umlautiksi kutsutaan myös näin syntyviä etuvokaaleja ü, ä ja ö, joita erottaa niitä vastaavista takavokaaleista kaksi kirjaimen päälle asetettua pistettä. Suomen ä ja ö eivät kuitenkaan ole vokaalinmuutoksen tuloksia vaan ne ovat omia itsenäisiä kirjaimiaan.
Germaaninen umlaut

Ä ä 
Ö ö 
Ü ü
Germaanisissa kielissä umlaut-tyyppinen vokaalinmuunnos tapahtuu sanan sisällä olevan takavokaalin muuttuessa sitä vastaavaksi etuvokaaliksi seuraavan tavun i-kirjaimen vaikutuksesta. I-äänteen paikalla voi olla myös j-äänne, ja kielen kehittyessä monesti myös e-kirjain. Eri germaanikielissä umlaut-ilmiö esiintyy muun muassa substantiivien monikkoja, adjektiivien vertailumuotoja sekä verbien aikamuotoja muodostettaessa. Erityisen tyypillinen se on saksan kielessä monikkoja muodostettaessa. Nykysaksassa konsonanttiin päättyvä sana saa monikossa tyypillisesti loppuunsa e-kirjaimen ja mahdollisesti vielä muuta. Tämä e-kirjain (vanhassa saksassa usein i) mukauttaa sanan sisällä olevan vokaalin äänneasua. Niinpä esimerkiksi sana Hut, ’hattu’, muuttuu monikossa muotoon Hüte, ja sana Mann, ’mies’, vastaavasti muotoon Männer. Samoin diftongien ääntämys muuttuu, joten Haus, ’talo’, on monikossa Häuser. Tämä sanansisäisten vokaalien taipumus siirtyä ääntämykseltään lähemmäs toisiaan muistuttaa tavallaan uralilaisten kielten kuten suomen vokaalisointua.
Paitsi saksassa, esiintyy sama ilmiö myös useiden ruotsin sanojen monikkomuodoissa, esimerkiksi man ~ män, fot ~ fötter. Lisäksi eräitä englannin kielen epäsäännöllisiä monikkoja voidaan pitää saman ilmiön jäänteinä, esimerkiksi man ~ men.
Umlautiin sekoitetaan usein toinen vokaalinmuunnosilmiö, ablaut. Siinä kun umlaut on germaaninen erikoisuus, on ablaut yleisemmin indoeurooppalaisten kielten ominaisuus.
Umlautin merkitseminen

Saksan kielen umlautin tuloksena syntyviä etuvokaaleja merkitään nykyään merkeillä ä, ö ja ü. Tämä on kuitenkin melko uusi tapa, alun perin umlautia osoitettiin piirtämällä muuttuvan vokaalin perään e-kirjain, eli a, o ja u muuttuivat muotoon ae, oe ja ue. Tämä muuttuvaa ääntämystä osoittava ylimääräinen e-kirjain pieneni ja siirtyi lopulta edeltävän vokaalin päälle (joka näkyy myös joissakin vanhoissa suomenkielisissä kirjoissa), jossa se lopulta omaksui saman kahden vierekkäin olevan pisteen asun kuin diakriittinen merkki treema. Kuitenkin alkuperäinen merkitsemistapa on myös käytössä, ja niinpä esimerkiksi saksalaisissa ristisanatehtävissä merkit Ä, Ö, ja Ü kirjoitetaan aina auki: AE, OE, ja UE. Samoja E:llisiä muotoja käytetään myös tekstinkäsittelyssä, mikäli erikoismerkkejä ei jostain syystä ole saatavilla. Umlaut-merkit ovat siis aina korvattavissa ae- oe- ja ue-muodoilla. Lisäksi umlaut-erikoismerkkejä ei saksassa pidetä omina aakkosinaan, vaan ne aakkostetaan samaan kohtaan erikoismerkittömien vokaalien kanssa.
Vaikka umlaut-ilmiö on olemassa muissakin germaanisissa kielissä kuin saksassa, se ei ole kovin näkyvä eikä sitä osoiteta erityisillä merkeillä. Useissa muissa kielissä nämä kaksi pistettä ovat diakriittisiä merkkejä jotka osoittavat tavun vaihdosta, ja niitä kutsutaan nimellä treema (ranskan tréma). Tämän vuoksi ruotsin ja suomen kielten kirjain ä on nimeltään joko a-umlaut tai a-tréma ja ö vastaavasti o-umlaut tai o-tréma muissa kielissä. Niinpä englannin kielessä joskus käytettävät pisteet kirjainten päällä eivät ole osoitus umlautista, vaan treema. Nämä diakriittiset merkit ovat peräisin romaanisista kielistä, alkujaan latinasta, ja niitä käytetään osoittamaan peräkkäisten vokaalien kuuluvan lausuttaessa eri tavuun. Niinpä esimerkiksi latinankielisessä nimessä Boëthius ne osoittavat o- ja e-vokaalien ääntämisen osana eri tavuja, eikä oe-diftongina. Ranskassa treemaa käytetään samassa tarkoituksessa, ja se osoittaa ääntämyseron esimerkiksi sanojen mais /mɛ/, ’mutta’, ja maïs /ma.is/, ’maissi’, välillä kun perättäiset vokaalit lausutaan ensimmäisessä tapauksessa yhtenä äänteenä mutta toisessa erikseen. Englannin kielessä treeman merkitseminen on nykyään harvinaista, mutta sitä voidaan silti käyttää vaikkapa sanoissa naïve, ’naiivi’, ’hyväuskoinen’, ja coöperation, ’yhteistyö’, osoittamassa tavueroa.
Latinan kielessä on vain viisi vokaalia, a, e, i, o ja u (latinalaisen aakkoston y on lainaa kreikan kielestä ja ääntyy monissa kielissä i:nä tai j:nä), mikä on riittämätön määrä monien tämän aakkoston omaksuneiden kielten äänteiden merkitsemiseen. Tämän vuoksi eräissä saksan vaikutusalueella olleissa kielissä on omaksuttu sieltä treemalliset vokaalit, esimerkiksi ruotsin ja suomen kieliin ä ja ö, jotka muistuttavat äänneasultaan ainakin jossain määrin saksan vastaavia merkkejä. Toisaalta muissa kielissä näin ei ole välttämättä tehty, niinpä tanskan ja norjan kielissä käytetään merkkejä æ ja ø vastaaville äänteille.
Tulvaruukkujäkälä

| Tulvaruukkujäkälä> Tieteellinen luokittelu |
| --- | --- |
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Ostropomycetidae
Lahko::  Ostropales
Heimo::  Gyalectaceae
Suku::  Ramonia
Laji::  luteola
Kaksiosainen nimi
 Ramonia luteola  Vězda 
Katso myös
   Tulvaruukkujäkälä Wikispeciesissä  
Infobox OKNimi-testi OK: 
Tulvaruukkujäkälä (Ramonia luteola) on jäkälälaji. Se on hyvin harvinainen koko maailmassa, sitä on löydetty Tšekistä, Bosnia-Hertsegovinasta, Ruotsista, Suomesta, Italiasta, Itävallasta ja Japanista. Sen elinympäristöjä ovat lehtometsät ja uhanalaisuuden syitä ovat metsien puulajimuutokset, pellonraivaus, vanhojen metsien ja kookkaiden puiden väheneminen ja lahopuun väheneminen.
Tulvaruukkujäkälä löytyi Suomesta 2006, Uudeltamaalta Lohjalta Munkkaanojan purolta. Ainoa esiintymä tuhoutui heti löytämisensä jälkeen, jolloin laji hävisi koko Suomen alueelta ja sen uhanalaisuusluokitus Suomessa on äärimmäisen uhanalainen.
Aiheesta muualla

Laji.fi: Tulvaruukkujäkälä (Ramonia luteola)
Global Biodiversity Information Facility (GBIF): Ramonia luteola (englanniksi)
Italic 7.0, The Information System on Italian Lichens: Ramonia luteola (englanniksi)
Tietokonelaitteisto

Tietokonelaitteisto tai laitteisto (engl. hardware) koostuu tietokoneen fyysisistä laitteista. Laitteisto jaetaan usein keskusyksikköön, keskusmuistiin ja oheislaitteisiin, joihin kuuluu näppäimistö, näyttö, tulostin, levymuisteja ja verkkolaitteita.
Laitteiston lisäksi tietokoneessa on ohjelmisto (engl. software) ja joissakin tapauksissa laiteohjelmisto (engl. firmware). Lisäksi joissain sovelluksissa laitteiston ja ohjelmistojen ero on muuttunut epäselväksi: esimerkiksi suorittimeen voidaan ladata mikrokoodia, joka sitten suoritetaan. Samoin laitteistokuvauskielillä kuten esimerkiksi VHDL:llä (engl. Very-High-Speed Integrated Circuits Hardware Description Language) voidaan kirjoittaa tietokoneohjelmia muistuttavia malleja, jotka voidaan syntetisoida ja ladata sen jälkeen FPGA-piiriin (Field Programmable Gate Array) ja suorittaa.[lähde? ]
Thessalonikin arkeologinen museo

| Thessalonikin arkeologinen museo Αρχαιολογικό Μουσείο Θεσσαλονίκης |
| --- | --- |
 Thessalonikin arkeologinen museo.
Tyyppi:  arkeologinen museo
Sijainti:  Thessaloniki, Keski-Makedonia, Kreikka
Perustettu:  1912
Kotisivut:  www.amth.gr
Koordinaatit:  40°37′31″N, 22°57′14″E
 fiThessalonikin arkeologinen museo 
   
Thessalonikin arkeologinen museo (kreik. Αρχαιολογικό Μουσείο Θεσσαλονίκης, Archaiologikó Mouseío Thessaloníkis) on arkeologinen museo Thessalonikissa Kreikassa. Se on yksi koko Kreikan merkittävimmistä arkeologisista museoista, ja esittelee Thessalonikista ja kreikkalaisen Makedonian alueelta löydettyä pääosin antiikin aikaista esineistöä.
Historia ja rakennus

Museo on perustettu vuonna 1912 heti sen jälkeen, kun Makedonia oli liitetty Kreikkaan. Alkuvaiheessa kaupungin muinaismuistoja kerättiin muun muassa kouluihin sekä Rotundaan ja Valkoiseen torniin. Ensimmäisenä varsinaisena museona toimi Yeni Camin moskeija vuodesta 1925. Toisen maailmansodan aikana muinaismuistot kätkettiin maahan ja palautettiin museoon vuonna 1953.
Varsinaisen museorakennuksen suunnittelu alkoi 1950-luvulla. Se aloitti toimintansa vuonna 1962. Avajaiset olivat 27. lokakuuta kyseisenä vuonna kaupungin vapauttamisen 50-vuotisjuhlien yhteydessä. Heti alusta esillä olivat vasta samana vuonna esiin kaivetut Dervénin löydökset. Myös Aigain eli Vergínan aarteet sijoitettiin museoon heti niiden löydyttyä, ja ne olivat museon merkittävimpiä esineitä kunnes Vergínan hautojen omat museotilat eli Aigain kuningashautojen museo valmistui vuonna 1998 ja aarteet siirrettiin sinne. Museo uusittiin kokonaisuudessaan vuosina 2002–2006.
Museorakennus edustaa antiikin kreikkalaisesta tilankäytöstä vaikutteita ottanutta modernia arkkitehtuuria. Rakennus on suojeltu vuodesta 2003 yhtenä kreikkalaisen modernismin merkkiteoksista. Aivan museon vieressä sijaitsee Bysanttilaisen kulttuurin museo.
Kokoelmat

Museon kokoelmiin kuuluu löytöjä esihistorialliselta ajalta antiikin ajan lopulle. Kokoelmiin kuuluu löytöjä arkeologisilta kaivauksilta eri puolilta Thessalonikia ja Makedoniaa. Lisäksi museossa on alun perin yksityiskokoelmista peräisin olleita esineitä. Museon pysyvät näyttelyt on järjestetty kuuteen kokonaisuuteen, jotka esittelevät muun muassa Makedonian historiaa esihistorialliselta ajalta antiikin ajan lopulle, asutusten ja kaupunkien kehittymistä, Thessalonikin kaupungin historiaa sekä kullan merkitystä makedonialaisessa kulttuurissa.
Monet merkittävimmistä esineistä ovat peräisin haudoista muun muassa Agía Paraskevístä, Dervénistä, Evropóksesta, Litístä, Sérresistä, Síndoksesta, Makrýgialoksesta ja Néa Filadélfeiasta sekä antiikin Aigaista eli Vergínasta. Merkittävimpiin museoesineisiin kuuluvat muun muassa lukuisat kultakorut; Dervénin krateeri, jonka koristelu esittää Dionysoksen ja Ariadnen avioitumista, noin vuodelta 330–320 eaa.; sekä Dervénin papyrus, joka on Euroopan vanhin säilynyt käsikirjoitus, noin vuodelta 340 eaa.
Museon kokoelmia.
Museon kokoelmia.
Museon kokoelmia.
Museon veistoskokoelmia.
Löytöjä haudasta Agía Paraskevístä, n. 520 eaa.
Haudasta löydetty krateeri, 500-luku eaa.
Nuoren tytön hautakivi, Néa Kallikráteia, Chalkidikí, n. 440 eaa.
Dervénin papyrus, n. 340 eaa.
Dervénin krateeri, n. 330–320 eaa.
Kultainen seppele Dervénin haudasta Z.
Kultakoruja naisen haudasta Síndoksesta.
Runo Osiriksen kuolemasta piirtokirjoituksessa, n. 125–100 eaa.
Keisari Augustuksen patsas, n. 14–37 jaa.
Dionysoksen patsas, 100-luku jaa.
Aiheesta muualla

Kuvia tai muita tiedostoja aiheesta Thessalonikin arkeologinen museo Wikimedia Commonsissa
Αρχαιολογικό Μουσείο Θεσσαλονίκης - Archaeological Museum of Thessaloniki (kreikaksi) (englanniksi)
Museon saleja.
Vaasan–Pohjanmeren Höyrylaiva

Vaasan-Pohjanmeren höyrylaiva osakeyhtiö (Wasa–Nordsjö Ångbåts Ab) oli 12. helmikuuta 1873 perustettu vaasalainen laivanvarustamo. Sen yhtiöjärjestystä muutettiin 1916, jolloin osakepääoma oli 4 400 00 markkaa jaettuna 100 markan osakkeisiin. Osake-enemmistö siirtyi 1916 Suomen höyrylaiva Oy:lle, jolla oli siitä täysi määräämisvalta. Varustamo fuusioitui Suomen Höyrylaiva Osakeyhtiöön 31. joulukuuta 1925.
Axel Schauman hankki 1880-luvun alussa varustamosta merkittävän omistusosuudena. Varustamo liikennöi Suomen satamista Pohjanmeren alueen satamiin. Vuonna 1898 Schaumanista tuli varustamon toimitusjohtaja, tällöin varustamo oli Suomen suurimpia ja sillä oli kaksitoista laivaa.
Tietokonekieli

Tietokonekieli voi tarkoittaa seuraavia:
ohjelmointikieli, tietokoneen ohjelmoinnissa käytettävä kieli
konekieli, tietokoneen suorittimen kieli
assembly, symbolinen konekieli
komentokieli, työnohjauskieli kuten komentotulkissa
kyselykieli, kuten SQL tai XQuery
merkintäkieli
laitteistokuvauskieli
metakieli, kuten Backus–Naur-muoto
välikieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”tietotekninen kieli”, voi hakea sivunnimihaulla, laajalla sivunnimihaulla tai tekstihaulla.
Timo Kantola

Timo Kantola (s. 26. heinäkuuta 1959 Jyväskylä) on suomalainen diplomaatti. Kantola aloitti Suomen Tallinnan suurlähettiläänä 1.9.2018. Ulkoministeriön palveluksessa Kantola on toiminut vuodesta 1988. Tallinnaan Kantola siirtyi ulkoministeriön poliittisen osaston apulaisosastopäällikön tehtävästä, jossa hän työskenteli vuodesta 2013. Aikaisemmin hän toimi suurlähettiläänä Suomen Etyj-edustustossa Wienissä vuosina 2010–2013. Turvallisuuspolitiikan yksikön päällikkönä ulkoministeriössä hän työskenteli vuosina 2007–2010. Kantola on myös palvellut mm. Brysselissä Suomen EU-edustustossa sekä Ankaran suurlähetystössä. Hän on oikeustieteiden kandidaatti ja yhteiskuntatieteiden maisteri.
This Is Me Now

| This Is Me Now Amy Diamond |
| --- | --- | --- |

Studioalbumin tiedot
 Äänitetty : 2005
 Julkaistu: 18. toukokuuta 2005
 Tyylilaji: pop
 Kesto: 32.02
 Levy-yhtiö: Bonnier Amigo Music Group
Listasijoitukset
  2.  21.
Amy Diamondin muut julkaisut
|   | This Is Me Now 2005 | Still Me Still Now 2006 |
Singlet albumilta This Is Me Now
 ”What’s in It for Me” Julkaistu: 2005  ”Welcome to the City” Julkaistu: 2005  ”Shooting Star” Julkaistu: 2005
This Is Me Now on Amy Diamondin esikoisalbumi, joka julkaistiin 18. toukokuuta 2005. Albumin korkein listasijoitus Ruotsin listoilla oli 2., ja Suomessa se ylsi sijalle 21. Ruotsissa sitä myytiin yli 100 000 kappaletta[lähde? ]. Levyn ensimmäinen single ”What's in It for Me” oli kolme viikkoa Ruotsin listaykkösenä. Suomessa sen paras sijoitus oli kymmenes ja kappale äänestettiin Kids Top 20 -ohjelman ykköseksi.[lähde? ]
Levy on tyyliltään popmusiikkia, ja sen on tuottanut Thysper/Mack/Grizzly-kolmikko TEN productionsista.
Kappaleet

| --- | --- |
 Standardipainos Hello! – 3.07  What’s in It for Me – 3.15  Welcome to the City – 3.01  Another Day – 3.22  One of the Ones – 3.03  Shooting Star – 3.38  Champion – 3.10  Go! – 2.50  If I Ain’t Got You – 3.52  (live)  Tomorrow (Annie’s Song) – 2.40  :  Kansainvälinen painos Hello!  What’s in It for Me  Welcome to the City  Another Day  Don’t Lose Any Sleep over You  Shooting Star  All the Money in the World  Champion  Go!  If I Ain’t Got You (live)  One of the Ones  What’s in It for Me (Glasperlenspieler Mix)  What’s in It for Me (Enhanced Video)
Arvostelut

AllMusic:
Stara.fi:
Turun baptistiseurakunta

| Turun baptistiseurakunta |
| --- | --- |

 Turun baptistikirkko osoitteessa Luostarinkatu 12.
Suuntautuminen:  Baptismi
Kirkkokunta:  Suomen Baptistikirkko
Perustettu:  10. marraskuuta 1887
Seurakunnan johtaja:  Aulis Pettersson
Pääkirkko:  Luostarinkatu 12 20700 Turku
Aiheesta muualla
Sivusto
Infobox OKNimi-testi OK: 
Turun Baptistiseurakunta on turkulainen vuonna 1887 perustettu baptistiseurakunta. Sen toiminta oli aluksi ruotsinkielistä, mutta myöhemmin seurakunnasta tuli suomenkielinen. Seurakunnan rukoushuone sijaitsee Vähä-Hämeenkatu 16:ssa. Vuonna 1996 jäseniä oli noin 150 ja toiminnan piirissä noin 200 henkeä. Nykyinenkin jäsenmäärä on noin 150.